מתקפת הטרור על הפרלמנט ההודי, 2001
ב-13 בדצמבר 2001 אירעה מתקפת הטרור על הפרלמנט ההודי בניו דלהי. הטרוריסטים השתייכו ללשקאר-א-טייבה (LeT) ולג'יש-י מוחמד, שני ארגוני טרור אסלאמי שבסיסם בפקיסטן. המתקפה הובילה למותם של שישה אנשי משטרת דלהי, שני אנשי שירות הביטחון של הפרלמנט ועובד גינה, והובילה למתיחות גוברת ביחסי הודו–פקיסטן, ולעימות ביניהן בשנים 2001–2002. חמשת המחבלים נהרגו מחוץ לבניין הפרלמנט.